laion/Wikipedia-Exotic huggingface dataset:
הלב שלי עומד למכירה

"הלב שלי עומד למכירה" הוא סינגל שהוקלט על ידי הזמרת הישראלית מאיה בוסקילה. השיר יצא לאור ב-12 במרץ 2019, על ידי חברת התקליטים של הפי"ל. השיר עתיד להיכלל באלבומה החמישי של בוסקילה, אשר שמו טרם פורסם. עם יציאתו נכנס השיר אל המקום ה-6 במצעד של מדיה פורסט. השיר נכתב על ידי נועם חורב, הולחן על ידי סתיו שמש והופק על ידי תמיר צור. השיר הוא מעין בלדת פופ, בו בוסקילה מדברת על שברון לב שחוותה ועל כך שלאחר המקרה, הלב של כביכול "עומד למכירה". יוסי חרסונסקי סקר את השיר בחיוב והעניק לו ציון של שלושה וחצי כוכבי זהב מתוך חמישה בסך הכל. טרם יצא הווידאו קליפ המלא של השיר, העלתה מאיה בוסקילה לערוץ היוטיוב של את האודיו הרשמי של השיר, בו ניתן לראות את עטיפתו של הסינגל. בנוסף לכך, ניתן לראות באודיו את מילותיו של השיר. נכון לינואר 2022, מונה הצפיות של הקליפ עומד על כ-860 אלף צפיות. סרטון השיר "הלב שלי עומד למכירה" באתר יוטיוב יוסי חרסונסקי, מאיה בוסקילה, הלב שלי עומד למכירה, באתר חרסונסקי מיוסיק, מרץ 2019 Maya Buskila (2019-03-12), מאיה בוסקילה - הלב שלי עומד למכירה Maya Buskila, נבדק ב-2019-04-03 מאיה בוסקילה – הלב שלי עומד למכירה, באתר ‏מאקו‏, 12 במרץ 2019 Media Forest, mediaforest.biz (ארכיון) יוסי חרסונסקי, הלב שלי עומד למכירה - סינגל, באתר יוסמיוסיק, ‏מרץ 2019
טיסלוץ

טיסלוץ (בהונגרית: Tiszalúc) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית טיסלוץ נמצאת בירידה שנים רבות מ-5,707 תושבים בשנת 2003 עד 4,796 תושבים בשנת 2018 (ירידה של כ-16%). יהודים התיישבו בכפר בתחילת המאה ה-18 ובמקום היו בית כנסת, חברה קדישא ובית קברות. בתקופת מלחמת העולם השנייה הופקעו אדמות חקלאיות מידי יהודים ונאסרה אספקת סחורה לסוחרים היהודים. כמה משפחות יהודיות גורשו לקמניץ-פודולסקי שבאוקראינה בהיותם חסרי אזרחות הונגרית, שם נרצחו עם עוד כ-20,000 יהודים בידי חיילים הונגרים ובידי הנאצים. בשנת 1942 גויסו 25 מיהודי טיסלוץ לעבודות כפייה, והועסקו בעבודות ביצורים ושירותים, כסיוע לצבא הונגריה שלחם לצד הגרמנים בחזית המזרח. באפריל 1944 כמה שבועות אחרי כניסת הצבא הגרמני להונגריה, הועברו יהודי טיסלוץ לגטו שאטוראליאויהיי, והוחזקו בתנאי צפיפות ורעב קשים. כעבור זמן שולחו כל יושבי הגטו למחנה ההשמדה אושוויץ. אחרי המלחמה חזרו לכפר 23 יהודים ששרדו, חיי הקהילה לא חודשו. בניין בית הכנסת שימש את תושבי הכפר הנוצרים כדיר חזירים. ובשנת 1963 כבר לא נותרו יהודים בטיסלוץ. טיסאלוץ בפנקס הקהילות הונגריה, עמוד 320–321 טיסא-לוץ, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 181. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא טיסלוץ בוויקישיתוף אתר האינטרנט הרשמי של טיסלוץ (בהונגרית) (בהונגרית) הכפר באתר הלשכה המרכזית לסטטיסטיקה ההונגרית (באנגלית) "טיסלוץ", באתר JewishGen (באנגלית) קהילת טיסלוץ באתר בית התפוצות דף הקהילה של טיסלוץ במפקד קהילות הונגריה. מפקד האוכלוסין ההונגרי 2018 בית הקברות היהודי ביטסלוץ מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
קוימבטור

קוימבטור (בהינדי: कोयंबतूर, בטמילית: கோயம்புத்தூர், במליאלאם: കോയമ്പത്തൂർ, בגוג'ראטית: કોઇમ્બતુર, בקאנדה: ಕೊಯಂಬತ್ತೂರು, במרטהי: कोइंबतूर, בסנסקריט: कोयम्बत्तूरु, בטלוגו: కోయంబత్తూరు) היא עיר גדולה בהודו. העיר ממוקמת במחוז קוימבטור שבמדינת טמיל נאדו, בחלק הדרומי של המדינה, 2,000 ק"מ מדרום לבירה ניו דלהי. קוימבטור ממוקמת 411 מטרים מעל פני הים ומספר התושבים בעיר הוא 959,823. יישנם בסך הכל 1,461,139 מיליון תושבים באזור קוימבטור רבתי. פני השטח באזור קוימבטור הם שטוחים. הנקודה הגבוהה ביותר בקרבת העיר נמצאת בגובה 1,442 מטרים מעל פני הים, 14.8 ק"מ צפונית-מערבית לקוימבטור. האזור שמשתרע מסביב לקוימבטור מאופיין בצפיפות אוכלוסייה גבוהה, עם 1,056 תושבים לקמ"ר. קוימבטור הוא היישוב הגדול ביותר באזור. האזור סביב קוימבטור מורכב ברובו מאדמות חקלאיות. הטמפרטורה הממוצעת השנתית באזור היא 28 מעלות צלזיוס. החודש החם ביותר הוא מרץ, כאשר באותו החודש הטמפרטורה הממוצעת היא 32 מעלות צלזיוס, והחודש הקר ביותר בשנה הוא נובמבר, כאשר באותו החודש הטמפרטורה הממועצת היא 24 מעלות צלזיוס. כמות המשקעים השנתית הממוצעת היא 958 מילימטרים. החודש הגשום ביותר בשנה הוא אוקטובר, כאשר ממוצע המשקעים בחודש זה הוא 227 מ"מ והחודש היבש ביותר בשנה הוא ינואר, כאשר ממוצע המשקעים בחודש זה הוא 6. ענפי התעשייה העיקריים בעיר - תעשיית הטקסטיל, מכונות טקסטיל, מטחנות אלקטרוניות, משאבות מוטוריות, סריגים, ותכשיטים. גרמניה אסלינגן אם נקר, באדן-וירטמברג, גרמניה ארצות הברית טולידו, אוהיו, ארצות הברית מדיה וקבצים בנושא קוימבטור בוויקישיתוף אתר האינטרנט הרשמי של קוימבטור קוימבטור, באתר אנציקלופדיה בריטניקה (באנגלית) [http://www.geonames.org/1273865/coimbatore.html קוימבטור ב-Geonames.org ‏(cc-by)] "NASA Earth Observations: Population Density". NASA/SEDAC. נבדק ב-30 בינואר 2016. {{cite web}}: (עזרה) "NASA Earth Observations: Land Cover Classification". NASA/MODIS. נבדק ב-30 בינואר 2016. {{cite web}}: (עזרה) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בהודו. אתם מוזמנים לתרום לוויקיפדיה ולהרחיב אותו.
גאוס (פירושונים)

האם התכוונתם ל... קרל פרידריך גאוס – מתמטיקאי גרמני, על שמו משפט גאוס, חוק גאוס, הלמה של גאוס ועוד גאוס (אונייה) – ספינת מחקר גרמנית גאוס (יחידת מידה) – יחידה למדידת מגנטיות גאוס (נוזקה) – נוזקה מטיפוס של סוס טרויאני הר גאוס – הרים באנטארקטיקה בשם זה מגדל גאוס – מגדל תצפית בגרמניה
ירון פינק

ירון פינק (נולד ב-21 ביוני 1960) הוא דוגמן ישראלי. פינק נולד וגדל בנווה מונסון. מעט לפני שירותו הצבאי החל לדגמן, לאחר שרנה שיינפלד המליצה עליו לתחום, והעבודה הראשונה שלו הייתה לחברת הבגדים "בגד-עור". הוא שירת ביחידה סודית ועבד תקופה במשרד הביטחון. ב-1985 דגמן לחברת "לאופרד". ב-1987 החל לעסוק בעבודות דוגמנות באירופה, בין היתר עבור הוגו בוס, ארמאני וולנטינו, וכיכב על שערי עשרות מגזינים, הוא גם הוביל את הקמפיין של ז'אנפרנקו פרה, הוא התגורר שש שנים בפריז, שנה במילאנו ושלוש שנים ביפן. הוא יזם את עמותת דוגמני ישראל, הפועלת למען זכויות הדוגמנים בישראל. ב-2003 שיחק בסרט "פגישה עיוורת" לצד שירז טל. בהמשך למד רפואה מזרחית ביפן. התמחה בשיאצו רפואי ודיקור יפני. ב-2010 סיים לימודי הסמכה באינטגרציה מבנית עם תומאס מאייר, מחבר רב המכר Anatomy Trains.[דרוש מקור] פינק היה נשוי לדוגמנית ביאטריס גייר ולהם בת. לאחר מכן נישא בשנית לקלאודיה ונולדו להם שני ילדים. ירון who?, באתר ynet, 28 בספטמבר 2007 אורית מרלין-רוזנצוייג, דוגמן העבר ירון פינק ובת זוגו מציגים אהבה ברוח הניו אייג', באתר Xnet‏, 11 במאי 2017 דני רופ, איך נראה היום הדוגמן ירון פינק?, באתר nana10‏, 15 במאי 2017 בר זגה, דודי בלסר לא לבד: מה עושים היום הדוגמנים הכי מצליחים של הניינטיז?, במדור "פנאי פלוס" באתר ynet‏, 26 ביוני 2020 "לאופרד", דוגמן, ירון פינק, 1985. יופי של עמותה, מעריב, 6 ביוני 1986 יהודית חנוך, לא הולכים למלחמה, מעריב, 10 ביוני 1986 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אנאבל אפסיון

ג'יין אנאבל אפסיון (באנגלית: Jane Annabelle Apsion; נולדה ב-17 בספטמבר 1960) היא שחקנית אנגלייה, המוכרת בעיקר מהופעתה בתפקיד מוניקה גאלאגר בסדרת הדרמה הקומית "לגדול בלי בושה", ג'וי וילטון בסדרה "Soldier Soldier" ובדמות ויולט באקל בסדרה "מיילדת". אפסיון נולדה בהאמרסמית' שבלונדון. בנוסף לסדרה "לגדול בלי בושה" היא ידועה מהופעותיה בתפקיד קירסטי בסיטקום "My Good Friend", בוורלי בסדרה "האגמים", פטרישה הילמן באופרת הסבון "קורוניישן סטריט", וגברת ביץ' בסרט "Goodnight Mister Tom" של מישל מגוריאן. בסדרה "רציחות במידסומר" גילמה שתי דמויות בשני פרקים שונים "Death in Chorus" ו-"Dead Man's 11". ב-1996 שיחקה בדוקו-דרמה אודות אסון הילסבורו שהתרחש ב-1989. עוד השתתפה בפרק בסדרה "לואיס" ושיחקה בתפקיד קטן בסיטקום "In with the Flynns". ב-2013 ו-2014 הופיעה בסדרה "The Village" של ה-BBC לצדה של מקסין פיק. ב-2001 שיחקה אפסיון לצדם של ג'וני דפ, הת'ר גראהם ורובי קולטריין בסרט "ממעמקי הגיהנום" בתפקיד פולי ניקולס הקורבן הראשון של ג'ק המרטש. עוד בקולנוע השתתפה בסרטים "רווק פלוס ילד", "אזור מלחמה", "לוליטה", "This Year's Love", ובסרט "המבצר האחרון". בין השנים 2004 ל-2006 הופיעה אפסיון פעמים אחדות בסדרה "לגדול בלי בושה", וב-2007 בעונה הרביעית החלה להופיע בסדרה בתפקיד קבוע. ב-2008 עזבה את הסדרה, והפרק האחרון בהשתתפותה שודר מרץ 2009. היא חזרה לגלם את התפקיד ב-2011 בעונה השמינית, וב-2013 בעונה ה-11 והאחרונה. ב-2008 וב-2009 השתתפה אפסיון כחברת צוות אורחת בתוכנית האירוח "The Wright Stuff". ב-2014 גילמה אפסיון את אנט ווקר בפרק בסדרה הבלשית "Suspects". ב-2013 שיחקה במספר פרקים בסדרה "דוק מרטין" בתפקיד גג'ניפר קרדיו. ב-2015 החלה להופיע בתפקיד ויולט גי (ואחר כך באקל) בסדרת הדרמה "מיילדת". אפסיון למדה בגודלמינג קולג' שבאוניברסיטת ויילס. היא שותפה ליצירה של שיטת "Rosen Method Bodywork" שעוסקת ברפואה אלטרנטיבית. היא מתגוררת בהמפסטד. אנאבל אפסיון, במסד הנתונים הקולנועיים IMDb (באנגלית) Dellam Corporate Information Ltd. Rosen Method Training and Therapy Annabelle Apsion – IMDb "Chatsworth Spouse is Off" Jeffery, Morgan (9 בינואר 2013). "'Shameless' Anne-Marie Duff to return". Digital Spy. {{cite web}}: (עזרה) The Wright Suff Guests On The Box" "Press Centre: Doc Martin ITV 2013: Episode 6 of 8 "Hazardous Exposure"". ITV. 2013-09-24. נבדק ב-2019-03-31. » about us » alumni Annabelle Apsion – Biography Keal, Graham (29 בדצמבר 2007). "Shameless Star Annabelle On Her Pregnancy Role". dailyrecord. {{cite web}}: (עזרה)
אמריקנה (ספר)

אמריקנה (באנגלית: Americanah) הוא הרומן השלישי של הסופרת הניגרית צ'יממנדה נגוזי אדיצ'יה, שיצא לאור ב-2013 ותורגם לעברית על ידי גיל שמר להוצאת מחברות לספרות ב-2015. הספר מגולל את סיפורה של צעירה מבריקה ששמה איפמלו ומלווה אותה מנעוריה בניגריה, דרך ההגירה שלה לארצות הברית לצורך לימודים אקדמיים וכלה בהחלטה לשוב הביתה. הספר מתוכנן לעבור עיבוד לסדרת טלוויזיה בכיכובה של לופיטה ניונגו. עלילת הספר מתפרשת על פני שלוש יבשות. איפֵמֵלוּ ואוֹבּינזֶה, תלמידי תיכון בלאגוס, מתאהבים. בניגריה שלהם שולטת דיקטטורה צבאית, ומי שיכול בורח ממנה. איפמלו — יפה ובוטחת בעצמה — נוסעת ללמוד באמריקה. היא חווה מפלות וניצחונות, מוצאת ומאבדת מערכות יחסים וקשרי ידידות, ולאורך כל אותה תקופה רובץ עליה עולו של משהו שמעולם לא חשבה עליו במולדתה: גזע. אובינזה קיווה להצטרף אליה, אך אמריקה שלאחר אסון התאומים מסרבת להעניק לו אשרת כניסה, והוא שוקע בחיים מסוכנים כשוהה לא חוקי בלונדון. בחלוף השנים הוא איש עשיר בניגריה הדמוקרטית זה מקרוב, ואילו איפמלו נוחלת הצלחה ככותבת בלוג פוקח עיניים על גזע באמריקה. איפמלו חוזרת לבסוף לניגריה ופוגשת באובינזה שוב. "אמריקנה" הוא כינוי היתולי, ביקורתי, שאותו משייכים ניגרים לבני עמם ששבו משהות ממושכת בארצות הברית (או באנגליה), שתי ארצות שהן מחוזות חפץ נכספים. זהו כינוי שמביע זלזול בהתנהגויות "מערביות" שנחשבות חוצפה וגסות רוח לעומת הנימוסים הניגריים ונטען שניגרים ששוהים זמן רב מחוץ לניגריה מאמצים התנהגויות כאלו, למשל בניגריה אם מישהו מעניק לחברו סיוע כספי, הוא מקפיד לעשות זאת כמעט בחשאי, כדי לחסוך מהמקבל מבוכה. ניגרי שאימץ לעצמו התנהגויות מערביות מגיש את הכסף ומציע לחברו למנות את השטרות. מנקודת מבט ניגרית זהו מעשה שלא יעשה. הספר נבחר כאחד מ-10 הספרים הטובים ביותר לשנת 2013 על ידי עורכי The New York Times Book Review. הספר זכה בפרס "National Book Critics Circle Award" ב־2013 והיה מועמד לפרס לסיפורת מאת נשים ב־2014 שבו זכתה דונה טארט במרץ 2017 נבחר "אמריקנה" לספר שחייבים לקרוא כאשר חמישים אלף איש בניו יורק הצביעו לראשונה ברחבי העיר בפרויקט שנקרא "ספר אחד, ניו יורק אחת" כחלק מיוזמת קריאה קהילתית המעודדת את כל תושבי העיר לקרוא את אותו ספר. תושבי ניו יורק שבחרו באמריקנה יכלו לקרוא אותו בחינם במשך 90 יום, באינטרנט, להאזין לו בגרסה מוקלטת, או לשאול אותו מהספריות הרבות הפזורות ברחבי העיר. כמו כן נערכו בניו יורק אירועים שונים, הקשורים בספר. מריאנה בננסון‏, צ'יממנדה נגוזי אדיצ'יה: "נמאס לי להגיד שהעולם צריך לדבר על אפריקה", באתר וואלה, 18 בדצמבר 2015 פרק ראשון מתוך הספר באתר "עברית" Lupita Nyong'o and Danai Gurira Will Adapt Chimamanda Ngozi Adichie's 'Americanah', בהרפרס בזאר 3 במרץ 2018 צ'יממנדה נגוזי אדיצ'יה, "אמריקנה": מדוע ניו יורק רוצה שכולם יקראו את הספר,מתוך הבלוג של הסופרת עופרה עופר אורן The 10 Best Books of 2013, הניו יורק טיימס 4 בדצמבר 2013 רשימת הזוכים של 2013, The National Book Critics Circle Donna Tartt heads Baileys women's prize for fiction 2014 shortlist , הגרדיאן 14 במרץ 2014 New York City Wants Everyone to Read This Book , מגזין טיים 16 במרץ 2017
הארדקור פאנק

הארדקור פּאנק (אנגלית: Hardcore punk), או בקצרה הארדקור (Hardcore), הוא גרסה מהירה וכבדה יותר של הפאנק רוק המאופיינת לרוב בשירים קצרים ורועשים עם קצב נגינה מהיר ושינויים מהירים באקורדים. ההארדקור נוגן לראשונה בסוף שנות השבעים בצפון אמריקה. חלוצות הז'אנר היו בלאק פלאג מלוס אנג'לס, מידל קלאס ממחוז אורנג' והלהקות בד בריינס ו-Minor Threat מוושינגטון. הז'אנר השפיע רבות על ז'אנרים אחרים של רוק, בעיקר על הת'ראש מטאל. מאז שנות התשעים ועד היום התפצל הז'אנר לכיוונים רבים ומגוונים, כמו פאוורויולנס, קראסט פאנק, אימו, הארדקור מלודי וכו'. במשך שנות התשעים היו נכי נאצה, יו.אס.אף ודיר יאסין להקות ההארדקור הבולטות בישראל, ששיריהן נכתבו על החברה והפוליטיקה בארץ. כיום קיימות להקות רבות בארץ המנגנות את הסגנון, מבין להקות אלו ניתן למנות את Kids Insane, Not On Tour, אנטיגונה רקס ועוד. מדיה וקבצים בנושא הארדקור פאנק בוויקישיתוף ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
ארלו

ארלו (בהונגרית: Arló) הוא כפר במחוז בורשוד-אבאוי-זמפלן שבצפון מזרח הונגריה. דרומית לעיר אוזד. כמו כפרים רבים באירופה גם אוכלוסיית ארלו נמצאת בירידה שנים רבות מ-3,924 תושבים בשנת 1990 עד 3,447 תושבים בשנת 2020 (ירידה של כ-12%). בארלו חיו מעט יהודים ובמקום קיים בית קברות יהודי. משנת 1901 היו יהודי הקהילה כפופים לקהילת אוזד. בשנת 1944 תושבים יהודיים מהכפר נרצחו בשואה ומונצחים באנדרטה באוזד. סלובקיה Hnúšťa, סלובקיה רומניה קורונד, רומניה סלובקיה ברטקיה, סלובקיה מדיה וקבצים בנושא ארלו בוויקישיתוף אתר האינטרנט הרשמי של ארלו (בהונגרית) הכפר באתר הלשכה המרכזית לסטטיסטיקה ההונגרית (באנגלית) אתר הלמ"ס ההונגרי בית הקברות היהודי בארלו אנדרטה באוזד להנצחת יהודים שנרצחו בשואה מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
צ'רניי

צ'רניי (בהונגרית: Csernely) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית צ'רניי נמצאת בירידה שנים רבות מ-1,091 תושבים בשנת 1990 עד 701 תושבים בשנת 2021 (ירידה של כ-30%). בכפר חיו מעט יהודים ובמקום יש בית קברות יהודי. תושבים יהודיים מהכפר נרצחו בשואה ומונצחים באנדרטה באוזד. ינה קלמר, במקור ינה הרמן (בהונגרית: Kalmár Jenő; צ'רניי, 28 בדצמבר 1873 – ברטיסלאבה, 21 באוקטובר 1937) היה חוקר יבשת אפריקה יהודי-הונגרי, אספן אתנוגרפי. מדיה וקבצים בנושא צ'רניי בוויקישיתוף אתר האינטרנט הרשמי של צ'רניי (בהונגרית) הכפר באתר הלשכה המרכזית לסטטיסטיקה ההונגרית (באנגלית) הלמ"ס ההונגריה בית הקברות היהודי בצ'רניי אנדרטה באוזד להנצחת יהודים שנרצחו בשואה מפקדי האוכלוסין של יהודי הונגריה, 1993 "Születési bejegyzése a bolyoki izraelita hitközség születési akv. 36/1873. folyószáma alatt". ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
אניטה טיגפן פרי

אניטה טיגפן פרי (באנגלית: Anita Thigpen Perry; נולדה ב-5 במאי 1952) היא רעייתו של ריק פרי, מזכיר האנרגיה של ארצות הברית. הייתה הגברת הראשונה של טקסס, כאשר פרי היה מושל טקסס בשנים 2000–2015, תקופת הכהונה הארוכה ביותר של "הגברת הראשונה של טקסס". פרי נולדה בעיר האסקל שבטקסס כצעירה מבין ארבעה ילדים של רופא משפחה ועקרת בית, אביה לחם במלחמת העולם השנייה וזכה במספר מדליות כולל כוכב הארד. היא למדה שנה באוניברסיטת טקסס טק אך מכיוון שלא היה באוניברסיטה חוג לסיעוד עברה ללמוד באוניברסיטת מערב טקסס (A&M West Texas A&M University), שם עשתה תואר בסיעוד והוסמכה כאחות. ב-1982 נישאה לריק פרי איתו למדה יחד מבית הספר היסודי, לזוג נולדו שני ילדים. היא עבדה כאחות במשך שבע עשרה שנה במספר מחלקות וביניהן כירורגיה, רפואת ילדים וטיפול נמרץ. באוקטובר 2000 אותה שנה אירחו היא ובעלה את כנס טקסס לנשים (Texas Conference for Women) הראשון העוסק בפיתוח נשים בתחום המקצועי, הבריאותי והאישי. בדצמבר 2000 נבחר בעלה למושל טקסס ועם התחלת כהונתה כגברת בראשונה של טקסס עזבה את עבודתה. ב-2008 המרכז הרפואי של אוניברסיטת טקסס טק נקרא על שמה ובנוסף הוקמו גם שתי תרומות למלגות על שמה. ב-2011 כשבעלה הודיע על התמודדתו לנשיאות ארצות הברית היא לקחה חלק פעיל בקמפיין הבחירות שלו. מדיה וקבצים בנושא אניטה טיגפן פרי בוויקישיתוף אניטה טיגפן פרי, ברשת החברתית פייסבוק אניטה טיגפן פרי, ברשת החברתית אקס (טוויטר) Biographical Information | Texas Digital Archive, tsl.access.preservica.com (באנגלית) [1] Nurse.com, Anita Thigpen Perry School of Nursing Professor Appointed to Advisory Council, Nursing News, Stories & Articles, ‏2010-09-13 (באנגלית) Julian Pecquet, Anita Perry: The nurse Gov. Perry wants to take with him to the White House, TheHill, ‏2011-09-17 (באנגלית) Melissa Ludwig, Staff Writer, Anita Perry puts faith out front, San Antonio Express-News, ‏2011-10-23
סלע טת'ר

סלע ת'טר (באנגלית: Tether Rock; מילולית: "סלע הקולר" או "הסלע הקשור") הוא צוק סלע בולט המצוי 1.9 קילומטרים צפונית לרכס לינדסטרום בהרי דרווין שבאנטארקטיקה. הצוק מסמל את קצהו הצפוני של מדרון הקרח אקסס, המשמש מעבר דרך מפל הקרח סירקל לקרחון דרווין העליון. הסלע נקרא בשם זה, בשל היותו מחובר או קשור לרכס לינדסטרום במתלול קרח, דמוי קולר. סלע טת'ר באתר הסקר הגאולוגי של ארצות הברית סלע טת'ר באתר הגאזט האנטארקטי של ממשלת אוסטרליה סלע טת'ר באתר הגאזט האנטארקטי המשווה SCAR מידע גאוגרפי והיסטורי
טירת קרפילי

טירת קרפילי (בוולשית: Castell Caerffili) היא טירה ולשית מהמאה ה-13 הממוקמת בעיירה קרפילי, מספר קילומטרים צפונית לקארדיף, דרום ויילס. ביצורי הטירה משלבים גופי מים מלאכותיים ומערכת סכרים וחומות נרחבת סביב הטירה, מה שהופך אותה לטירה השנייה בגודלה בממלכה המאוחדת. טירת קרפילי נחשבת לטירה הראשונה באי הבריטי שנבנתה בצורה קונצנטרית. הטירה כיום מנוהלת בידי Cadw הוולשית ומשמשת יעד תיירותי חשוב באזור. הטירה הוקמה במחצית השנייה של המאה ה-13 על ידי הרוזן האנגלי גילברט דה קלר כחלק מהמאמץ האנגלי להשתלט על גלמורגן בדרום ויילס. לאורך תקופת בניית הטירה ובשנים שלאחר מכן, היא הותקפה מספר פעמים על ידי שליטים וולשיים, בהם ל'ואלין אפ גריפיד' ובמהלך המרידות הוולשיות של מאדוג אב ל'ואלין ול'ואלין ברן. עד לאמצע המאה ה-15 הטירה שימשה מעוז כוח חשוב למרשרים ולשליטה האנגלית בדרום ויילס, ב-1486 ירש אותה רוזן פמברוק ומאז החלה בתהליך הזנחה וחוסר שימוש מאחר שמגורים בקארדיף הסמוכה הועדפו על פניה. לאחר שנים רבות של הזנחה הטירה הגיעה למצב קשה כאשר מספר מגדלים קרסו ואבנים נלקחו על ידי תושבי האזור. ב-1776 משפחת ביוט ירשה את הטירה והקרקעות והחלה בתהליך בלימה של ההרס למבנה הטירה ולאורך השנים ביצעה עבודות תחזוקה ושיפוץ לחלקים ההרוסים. החל מאמצע המאה ה-19 המשפחה התעשרה מאוד מתעשיית הפחם בדרום ויילס, מה שאיפשר לאדוני ביוט להשלים מספר שיפוצים נרחבים שהביאו את הטירה למעמדה הנוכחי, בהם תיקון מערכת הביצורים החיצונית ובניית שער הכניסה המרשים. בשנת 1950 מרקיז ביוט החמישי העניק את הטירה והאדמות לרשויות הממלכה המאוחדת ובשנות ה-50 וה-60 התבצעו עבודות תחזוקה נרחבות סביב הטירה ומולאו מחדש האגמים המלאכותיים. כיום הטירה מוגדרת כמבנה לשימור מדרגה I והיא מנוהלת על ידי ביצורי הטירה משלבים גופי מים מלאכותיים ומערכת סכרים וחומות נרחבת סביב הטירה, מה שהופך אותה לטירה השנייה בגודלה בממלכה המאוחדת. טירת קרפילי נחשבת לטירה הראשונה באי הבריטי שנבנתה בצורה קונצנטרית. הטירה כיום מנוהלת בידי Cadw והיא פתוחה לציבור הרחב וזוכה למספר רב של מבקרים לאורך השנה. הטירה מכיוון צפון-מערב האולם הגדול והמגורים במרכז הטירה המגדל הדרום-מזרחי הנוטה כלפי חוץ ביצורי הטירה החיצוניים ושער הכניסה לכיוון צפון Roger Thomas, Castles in Wales, Wales Tourist Board & Automobile Association, 1988. אתר האינטרנט הרשמי של טירת קרפילי אתר האינטרנט הרשמי של טירת קרפילי (באנגלית) עמוד אודות הטירה באתר מועצת השימור הוולשית קדווי. אודות הטירה באתר 'טירות ויילס'. אודות הטירה באתר 'טירות, מבצרים, קרבות'. טירת קרפילי, באתר אנציקלופדיית ההיסטוריה העולמית (באנגלית)
ליים (פירושונים)

האם התכוונתם ל... ליים – מינים של פרי הדר ליים (תחבורה) – מותג של שירות להשכרת כלי תחבורה מסוגים שונים לנסיעה בעיר מחלת ליים – מחלה הנגרמת על ידי חיידקים הארי ליים – גיבור הסרט "האדם השלישי", בגילומו של אורסון ולס ליים - עיירה באנגליה לים
דניאל הדפי

דניאל הדפי (בהונגרית: Dániel Hadfi; נולד ב-13 במאי 1982) הוא ג'ודוקא עבר הונגרי אשר התחרה בקטגוריית המשקל עד 100 ק"ג. ב-13 בפברואר 2005, זכה הדפי במדליית הזהב הראשונה שלו בתחרות מהסבב העולמי כאשר זכה בטורניר 'World Cup Budapest' לאחר שניצח בגמר את סטושי אישי היפני. באליפות אירופה 2006 שנערכה בטמפרה שבפינלנד, זכה הדפי במדליית כסף לאחר שהגיע לגמר בו הפסיד לרוסלן גסימוב הרוסי. באליפות אירופה שנה לאחר מכן שנערכה בבלגרד, הדפי זכה במדליית הזהב. ברבע הגמר הוא ניצח את דימיטרי פיטרס הגרמני, בחצי הגמר הוא ניצח את אלקו ואן דר חייסט ההולנדי ובגמר גבר על רוסלן גסימוב הרוסי, לו הפסיד בגמר שנה קודם לכן. בפברואר 2007 זכה הדפי במדליית זהב בטורניר פריז היוקרתי (Super World Cup Tournoi de Paris) לאחר שניצח בחצי הגמר את ניידנגין טובשינבאייר המונגולי ובגמר את סרגיי קוקרנקה הבלארוסי. באליפות העולם בשנת 2007 שנערכה בריו דה ז'ניירו, זכה הדפי במדליית הארד לאחר שניצח חמישה מתוך שישה קרבות. בסיבוב הראשון הוא ניצח את אדלר ולמר האמריקאי, בסיבוב השני הוא ניצח את פרנץ בירקפלנר האוסטרי ובשמינית הגמר הוא ניצח את ויטלי בובון האוקראיני. ברבע הגמר הדפי גבר על זולטן פלקובץ' הסלובקי אך בחצי הגמר הוא הפסיד ללוסיאנו קוראה הברזילאי ונשר לקרב על מדליית הארד. בקרב על הארד הדפי ניצח את אמל מקיץ' הבוסני. הדפי התחרה באולימפיאדת בייג'ינג 2008 וסיים במקום השביעי כאשר הודח בשלב רבע הגמר לאחר שלושה ניצחונות ושני הפסדים. בסיבוב הראשון הוא ניצח באיפון את מוחמד בן סלח מלוב, בשמינית הגמר הוא ניצח באיפון את פרנק מוסימה הקמרוני וברבע הגמר הפסיד לאסחט ז'יטקייב הקזחי ונשר לקרבות בית הניחומים שם ניצח את אמל מקיץ הבוסני והפסיד לפשמיסלב מטיאשק הפולני. דניאל הדפי, באתר olympedia.org דניאל הדפי, באתר איגוד הג'ודו העולמי דניאל הדפי, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
מונטה קרלו מאסטרס

מונטה קרלו מאסטרס הוא טורניר טניס לגברים הנערך בעיירה רוקברון-קאפ-מרטן, צרפת, שסמוכה למונקו. האליפות היא חלק מסדרת טורנירי מאסטרס 1000 של הסבב העולמי לגברים (ATP Tour). הטורניר נערך מדי שנה בסביבות חודשים אפריל-מאי ומשוחק על מגרשי חימר. אליפות מונטה קרלו לטניס הראשונה נערכה בשנת 1897, והפכה לטורניר "פתוח" ב-1969. לאורך השנים נחשב הטורניר ליוקרתי בסבב הגברים, בדרך כלל בסדרת הטורנירים השנייה בחשיבותה לאחר ארבעת הגראנד סלאמים. החל משנת 2009, הפך מונטה קרלו ליחיד מבין תשעת טורנירי המאסטרס שבו לא מחויבים הטניסאים בסבב ה-ATP לשחק. עם זאת, רוב השחקנים המובילים עודם בוחרים להשתתף באליפות, בשל הניקוד הגבוה והפרסים הכספיים הנכבדים בהם ניתן לזכות. רפאל נדאל זכה בתואר שמונה פעמים ברציפות בין השנים 2005 ו-2012, והוא השחקן היחיד שזכה בשמונה תארים רצופים בטורניר כלשהו בסבב. בשנת 2017, בגמר ה-11 שלו מול אלברט ראמוס ויניולאס, הוא זכה בתואר העשירי שלו במונטה קרלו, שיא ב"עידן פתוח". שנה לאחר מכן, נדאל שיפר שיא זה ל-11 זכיות כאשר ניצח בגמר 2018 את קיי נישיקורי. בטורניר היחידים משחקים 56 טניסאים בשיטת נוק-אאוט של שישה סיבובים, כאשר מבין 56 השחקנים 16 מדורגים (ולכן לא יכולים לפגוש אחד את השני עד לשמינית הגמר). שמונת המדורגים הראשונים מתחילים ישירות בסיבוב השני. בדומה, טורניר הזוגות כולל 24 צמדים המשחקים חמישה סיבובים, וארבעת הזוגות המדורגים ראשונים מתחילים בסיבוב השני. הטורניר משוחק על מגרשי חימר בקאנטרי קלאב מונטה קרלו שבעיירה רוקברון-קאפ-מרטן, שלמרות שמו אינו נמצא במונטה קרלו ואף לא במונקו. המשחקים נערכים בשני אצטדיונים, מגרש הנסיכים (Court des Princes) המשני ומגרש רנייה השלישי (Court Rainier III) המרכזי, בו 10,200 מושבים. בטורניר היחידים החל מ-1969, תחילת העידן הפתוח: מדיה וקבצים בנושא מונטה קרלו מאסטרס בוויקישיתוף אתר האינטרנט הרשמי של מונטה קרלו מאסטרס (בצרפתית) מונטה קרלו מאסטרס, ברשת החברתית פייסבוק מונטה קרלו מאסטרס, ברשת החברתית אקס (טוויטר) מונטה קרלו מאסטרס, ברשת החברתית אינסטגרם על ההיסטוריה של טורניר מונטה קרלו באתר Hello Monaco ATP to begin suspending players who skip mandatory events באתר ESPN, ‏31 באוגוסט 2007 Nadal Wins Historic 10th Monte-Carlo Title באתר ATP, ‏13 באפריל 2017 ג'ורג' בלשו, Rafael Nadal sets a host of new records after historic Monte-Carlo title באתר מטרו, 22 באפריל 2018 פורמט הטורניר באתר טניס טורס מידע על הטורניר באתר הרשמי רשימת הזוכים המלאה באתר ה-ATP
אוטו מסמר

אוטו מסמר (באנגלית: Otto Messmer;‏ 16 באוגוסט 1892 - 28 באוקטובר 1983), אנימטור אמריקאי, ידוע בעיקר בשל עבודותיו בסרטונים וברצועת הקומיקס של פליקס החתול שהופקו באולפנו של פאט סאליבן. קיימת מחלוקת בשאלה מיהו יוצרו המקורי של פליקס החתול: אוטו מסמר או פאט סאליבן. קיימות עדויות לכאן ולכאן. רק שנים רבות לאחר מותו של סאליבן ב-1933 דרש מסמר את הקרדיט על פליקס, שעד אז יוחס לסאליבן. טענתו נתמכה בעדויותיהם של אנשי צוות נוספים מאולפנו של סאליבן, כי דמות החתול התבססה על דמות מצוירת של צ'ארלי צ'פלין שהכין מסמר עבור האולפן בשלב מוקדם יותר. גם היסטוריונים רבים של קומיקס תומכים בטענה כי מסמר יצר את פליקס בהיותו צייר הצללים של סאליבן. החל משנת 1923 מסמר צייר גם רצועות קומיקס של פליקס החתול. בין השנים 1937 עד 1973 מסמר ביצע אנימציות עבור שלטי החוצות המוארים בכיכר טיימס בניו יורק. מדיה וקבצים בנושא אוטו מסמר בוויקישיתוף אוטו מסמר, במסד הנתונים הקולנועיים IMDb (באנגלית) אוטו מסמר, במסד הנתונים הקולנועיים KinoPoisk (ברוסית) אתר אודות אוטו מסמר אוטו מסמר, באתר "Find a Grave" (באנגלית) אוטו מסמר, באתר אנציקלופדיה בריטניקה (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.